लखनऊ. उत्तर प्रदेश मे आये दिन कानून व्यवस्था की स्थिति ख़राब होती जा रही है। आपराधिक घटनाओं को तलाशने में विफल प्रदेश पुलिस ने सबूत सुरक्षित रखने का हल तलाश लिया है।
प्रदेश की पुलिस अब येलो टेप का सहारा लेगी। घटना स्थल पर जो भी पुलिस सबसे पहले पहुंचेगी उसकी ज़िम्मेदारी होगी की पूरे घटना के स्थल को येलो टेप से घेर दे, ताकि कोई भी व्यक्ति उस स्थल पर जा न सके और सबूत सुरक्षित रह सके।
यह व्यवस्था पहली अगस्त से अनिवार्य रूप से प्रदेश भर में लागू हो जाएगी। हत्या, लूट, बलात्कार की बाढ़ सी आ गयी है। पुलिस किसी भी केस का खुलासा जल्दी नहीं कर पा रही है।
पुलिस की ये कहानी किसी एक जनपद की नहीं है, बल्कि समूचे प्रदेश की है। कोर्ट से भी इस बात को लेकर कई बार प्रदेश पुलिस विभाग के आला अधिकारियों को शर्मिन्दगी का सामना भी करना पड़ा है।
प्रदेश के एडीजी लॉ अरुण कुमार ने दैनिकभास्कर.कॉम को बताया कि इस तरह के इंतज़ाम पहले भी किये जाते रहे हैं। कई बार घटना स्थल को रस्सी से घेरा जाता रहा है, तो कई बार पुलिस बैरिकेटिंग लगा दी जाती थी। यलो टेप से लोगों को पता चल जायेगा की यह घटना स्थल है।
पुलिस को जांच करने में आसानी होगी। ये प्रक्रिया जल्द ही अमल में लायी जाएगी। इसके लिए सभी जिलों को निर्देशित कर दिए गया है। यलो टेप की व्यवस्था जल्द ही कर ली जाएगी।
आगे पढिए, पुलिस हाइटेक बना देंगे, बस ये 300 करोड़ दे दीजिए...
hin_Deva hin_Deva hin_Deva hin_Deva hin_Deva hin_Deva hin_Deva